b'\n_START_ARTICLE_\nRaixtrakuta\n_START_SECTION_\nHist\xc3\xb2ria\n_START_PARAGRAPH_\nL\'origen dels Raixtrakutes  ha estat un tema pol\xc3\xa8mic de la hist\xc3\xb2ria \xc3\xadndia. Aquestes discussions es centren en l\'origen dels avantpassats m\xc3\xa9s antics dels Raixtrakutes durant el temps de l\'Emperador Asoka en el segle II aC, i la connexi\xc3\xb3 entre les diverses dinasties Raixtrakuta que van governar regnes petits a l\'\xc3\x8dndia del nord i central i el Deccan entre els segles VI i VII. La relaci\xc3\xb3 d\'aquests Raixtrakutes medievals amb la m\xc3\xa9s famosa dinastia posterior, els Raixtrakutes de Manyakheta (moderna Malkhed al districte de Gulbarga, estat de Karnataka), que va governar entre els segles VIII i X tamb\xc3\xa9 ha estat debatuts._NEWLINE_Les fonts per la hist\xc3\xb2ria Raixtrakuta inclou inscriptions medievals, antiga literatura en llengua Pali, literatura contempor\xc3\xa0nia en s\xc3\xa0nscrit i kanar\xc3\xa8s i les notes dels viatgers \xc3\xa0rabs. Teories sobre el llinatge din\xc3\xa0stic (Suryavansha\xe2\x80\x94l\xc3\xadnia Solar i Chandravansha\xe2\x80\x94l\xc3\xadnia Lunar), la regi\xc3\xb3 nativa i la llar ancestral han estat proposades, basades en informacions extretes de inscriptions, emblemes reials, els noms de clans antics com "Rashtrika", ep\xc3\xadtets (Ratta, Rashtrakuta, Lattalura Puravaradhiswara), els noms de pr\xc3\xadnceps i princeses de la dinastia, i pistes de restes com monedes. Debats de historiadors sobre de quins grups etno/ling\xc3\xbc\xc3\xadstics poden reclamar-se el primers Raixtrakutes. Les possibilitats inclouen els grups \xc3\xa8tnics del nord-oest de l\'\xc3\x8dndia, els Kannadigues (kanaresos), Reddi,  Marathes, o les tribus de la regi\xc3\xb3 del Panjab._NEWLINE_Els historiadors tanmateix estan d\'acord que els governants de la dinastia imperial en el segle VIII fins  al segle X va fer la llengua  kanaresa tant important com el s\xc3\xa0nscrit. Les inscripcions Raixtrakutes utilitzen tant el kanar\xc3\xa8s com el s\xc3\xa0nscrit (els historiadors Sheldon Pollock i Jan Houben reclamen que s\xc3\xb3n majorit\xc3\xa0riament en kanar\xc3\xa8s), i els governants van animar la literatura en ambdues lleng\xc3\xbces. Els escrits literaris kanaresos m\xc3\xa9s antics s\xc3\xb3n de poetes de la cort i de la reialesa. Encara que aquests Raixtrakutes eren kannadigues (kanaresos), podien conversar tamb\xc3\xa9 en una llengua del nord del D\xc3\xa8can._NEWLINE_El cor de l\'imperi Raixtrakuta va incloure gaireb\xc3\xa9 tot el Karnataka, Maharashtra i parts d\'Andhra Pradesh, una \xc3\xa0rea que els Raixtrakutas van governar per m\xc3\xa9s de dos segles. La inscripci\xc3\xb3 en coure de Samangadh  (753) confirma que el rei feudatari Dantidurga, que probablement governava a Achalapura al Berar (moderna Elichpur a Maharashtra), va derrotar al gran ex\xc3\xa8rcit Carnatic  (referint-se a l\'ex\xc3\xa8rcit dels Txalukies de Vatapi) de Kirtivarman II de Vatapi el 753 i va agafar el control de les regions del nord de l\'imperi Txalukia. Llavors va ajudar al seu sogre el rei  Pal\xc2\xb7lava  Nandivarman per arrabassar Kanchi als Txalukies i va derrotar als Gurjares de Malwa, i als governants de Kalinga, Kosala i Srisailam._NEWLINE_El successor de Dantidurga, Krishna I, va posar gran part de Karnataka i Konkan sota el seu control. Durant el govern de Dhruva Dharavarsha que va pujar al tron el 780, el regne es va expandir per esdevenir un imperi que abra\xc3\xa7ava tot el territori entre el riu Kaveri i l\'\xc3\x8dndia central. Va dirigir expedicions exitoses a Kannauj, la seu del poder indi del nord on va derrotar als Gurjara-Pratihares i els Palas de Bengala, obtenint fama i un gran bot\xc3\xad per\xc3\xb2 no m\xc3\xa9s territori. Tamb\xc3\xa9 va posar als Txalukies Orientals i Gangues de Talakad sota el seu control. Segons Altekar i Sen, els Raixtrakutes esdevingueren un poder pan-indi durant el seu govern.\n_START_SECTION_\nExpansi\xc3\xb3\n_START_PARAGRAPH_\nEl ascens al tron del tercer fill de Dhruva Dharavarsha, Govinda III, va iniciar una era d\'\xc3\xa8xits sense precedents. Hi ha incertesa sobre la ubicaci\xc3\xb3 de la primera capital dels Raixtrakutes. Durant el seu govern hi va haver un conflicte a tres bandes entre els Raixtrakutes, els Pales i els Pratihares pel control sobre les planes Gang\xc3\xa8tiques. Descrivint les seves vict\xc3\xb2ries sobre l\'emperador Pratihara Nagabhatta II i l\'emperador Pala Dharmapala, la inscripci\xc3\xb3 de Sanjan declara que els cavalls de Govinda III es van ofegar  a les fredes aig\xc3\xbces dels corrents de l\'Him\xc3\xa0laia i els seus elefants de guerra van tastar les aig\xc3\xbces sagrades del Ganges.Les seves proeses militars han estat comparades a les d\'Alexandre el Gran i Arjuna del Mahabharata. Havent conquerit Kannauj, va viatjar del sud, va agafar un ferm control sobre el Gujarat, Kosala (Kaushal), Gangavadi, va humiliar als Pal\xc2\xb7laves de Kanchi, va instal\xc2\xb7lar un governant de la seva elecci\xc3\xb3 a Vengi i va rebre dues est\xc3\xa0tues com un acte de submissi\xc3\xb3 del rei de Ceilan (una est\xc3\xa0tua del rei i un altre del seu ministre). Els Coles, els Pandyes i els Txeres  li van pagar tribut. Com diu un historiador, els tambors del D\xc3\xa8can es van sentir de les coves del Himalaia a les ribes de Malabar. Els Raixtrakutes s\'estenien sobre les \xc3\xa0rees de Cap Comorin fins a Kannauj i de Banaras a Bharuch._NEWLINE_El successor de Govinda III, Amoghavarsha va  fer de Manyakheta la seva capital i va governar un gran imperi. Manyakheta va restar la capital Rashtrakuta fins al final de l\'imperi. Va pujar al tron el 814 per\xc3\xb2 no va ser fins al 821 que es van suprimir les revoltes dels feudataris i ministres. Amoghavarsha I va fer la pau amb els Gangues Occidentals  donant-los les seves dues filles en matrimoni, i llavors va derrotar els invasors Txalukies Orientals a Vingavalli i va assumir el t\xc3\xadtol de Viranarayana. El seu govern no va ser tan militant com el de Govinda III i va preferir relacions amistoses amb els seus ve\xc3\xafns, el Gangues, els Txalukies Orientals i els Pal\xc2\xb7laves amb qui tamb\xc3\xa9 va mantenir relacions matrimonials. La seva era va ser enriquidora per les arts, la literatura i la religi\xc3\xb3. \xc3\x80mpliament vist com el m\xc3\xa9s fam\xc3\xb3s dels emperadors Raixtrakutes, Amoghavarsha fou un erudit  acomplert en kanar\xc3\xa8s i s\xc3\xa0nscrit. El seu Kavirajamarga \xc3\xa9s considerat una fita important en po\xc3\xa8tica kanaresa i el Prashnottara Ratnamalika en s\xc3\xa0nscrit \xc3\xa9s una obra d\'alt m\xc3\xa8rit m\xc3\xa9s tard tradu\xc3\xafda al tibet\xc3\xa0. A causa del seu temperament religi\xc3\xb3s, el seu inter\xc3\xa8s en les arts i literatura i la seva naturalesa pacifista ha estat comparat a l\'emperador Asoka i anomenat "Asoka del sud"._NEWLINE_Durant el govern  de Krishna II, l\'imperi va fer front a una revolta dels Txalukies Orientals i la seva mida va disminuir a l\'\xc3\xa0rea incloent la majoria del D\xc3\xa8can Occidental i Gujarat. Krishna II va acabar amb l\'estatus de independent de la branca del Gujarat i va portar la zona sota control directe de Manyakheta. Indra III va recuperar les fortunes de la dinastia a l\'\xc3\x8dndia central al derrotar als Paramares i llavors va envair la regi\xc3\xb3 del Doab dels rius Ganges i Yamuna. Tamb\xc3\xa9 va derrotar els enemics tradicionals de la dinastia, el Pratihares i el Pales, mentre mantenia la seva influ\xc3\xa8ncia sobre Vengi. L\'efecte de les seves vict\xc3\xb2ries a Kannauj va durar diversos anys segons la inscripci\xc3\xb3 de coure del 930 de l\'Emperador Govinda IV. Despr\xc3\xa9s d\'una successi\xc3\xb3 de reis d\xc3\xa8bils durant els regants dels quals l\'imperi va perdre territoris al nord i a l\'est, Krishna III el darrer gran governant va consolidar l\'imperi de manera que es va estendre del riu Narmada al Kaveri incloent el nord del pa\xc3\xads t\xc3\xa0mil pa\xc3\xads (Tondaimandalam) mentre cobrava tribut del rei de Ceilan.\n_START_SECTION_\nDecad\xc3\xa8ncia\n_START_PARAGRAPH_\nEl 972 durant el govern de Khottiga Amoghavarsha, el rei Paramara Siyaka Harsha va atacar l\'imperi i va saquejar Manyakheta, la capital dels Raixtrakutes.  Aix\xc3\xb2 va socavar seriosament la reputaci\xc3\xb3 de l\'imperi Raixtrakuta que  conseg\xc3\xbcentment va portar a la seva caiguda. La decad\xc3\xa8ncia final va arribar quan Tailapa II, un txalukia feudatari dels Raixtrakutes que governava la prov\xc3\xadncia de Tardavadi al modern districte de Bijapur, es va declarar independent aprofitant aqueslla derrota. Indra IV, el darrer emperador, va cometre Sallekhana (dejuni fins a la mort practicat pels monjos jainistes) a Shravanabelagola. Amb la caiguda dels Raixtrakutes, els seus feudataris i clans vinculats del D\xc3\xa8can i  de l\'\xc3\x8dndia del nord van declarar independ\xc3\xa8ncia. Els Txalukies  van annexionar Manyakheta i la van  fer la seva capital fins al 1015 i van construir un imperi impressionant en el cor del domini Raixtrakuta durant el segle XI. El focus de domini va canviar al Doab entre els rius Krishna i el Godavari anomenat Vengi. Els anteriors feudatories dels Raixtrakutes al D\xc3\xa8can occidental van passar sota control dels Txalukies, i els fins ara suprimits Coles de Tanjore esdevingueren els seus arxienemics al sud._NEWLINE_En conclusi\xc3\xb3, l\'expansi\xc3\xb3 dels Raixtrakutes de Manyakheta va tenir un gran impacte a l\'\xc3\x8dndia, fins i tot a l\'\xc3\x8dndia  del nord. Sulaiman (851), Al -Masudi (944) i Ibn Khurdadba (912) van escriure que el seu imperi era el m\xc3\xa9s gran de l\'\xc3\x8dndia contempor\xc3\xa0nia i Sulaiman a m\xc3\xa9s el va anomenar com un entre els quatre gran imperis contemporanis del m\xc3\xb3n. Segons els viatgers \xc3\xa0rabs Al-Masudi i Ibn Khordidbih del segle X, "la majoria dels reis deL Hindustan giraven les seves cares cap al rei Raixtrakuta mentre pregaven, i es prostraven davant dels seus ambaixadors. Els rei Raixtrakuta va ser conegut com a "Rei de reis" (Rajadhiraja) i va posseir el m\xc3\xa9s poder\xc3\xb3s dels ex\xc3\xa8rcits i els dominis del qual es van estendre de Konkan a Sind." Alguns historiadors han anomenat aquesta \xc3\xa8poca com "Edat Imperial de Kanauj". Com que els Raixtrakutes van capturar Kanauj, van cobrar tribut als seus governants i es van presentar com amos de l\'\xc3\x8dndia del nord, l\'\xc3\xa8poca tamb\xc3\xa9 podria ser anomenada "Edat Imperial de Karnataka". Durant la seva expansi\xc3\xb3 pol\xc3\xadtica a l\'\xc3\x8dndia central i del nord en els segles VIII i X, els Raixtrakutes o els seus parents van crear diversos regnes que van governar durant el regnat de l\'imperi matriu o a vegades van continuat governant per segles despr\xc3\xa9s de la seva caiguda i fins i tot alguns van arribar al poder molt m\xc3\xa9s posteriorment. Els m\xc3\xa9s coneguts entre aquests poders foren els Raixtrakutes de Gujarat que van governar a la regi\xc3\xb3 de Lata com a feudataris de la branca principal (domini raixtrakuta 757\xe2\x80\x93888, de la branca 807-871), el Rattes de Saundatti (875\xe2\x80\x931230) al que avui \xc3\xa9s Karnataka, els Gahadavales de Kanauj (1068\xe2\x80\x931223), els Raixtrakutes de Rajasthan  i governant des de Hastikundi o Hathundi (893\xe2\x80\x93996), Dahal (prop de Jabalpur), Mandore (prop de Jodhpur), els Rathors de Dhanop, la dinastia Raixtraudha de Mayuragiri a Maharashtra i els Raixtrakutes de Kanauj. Rajadhiraja Cola va conquerir l\'illa de Ceilan a comen\xc3\xa7aments del segle XI va suposar la caiguda de quatre reis all\xc3\xad. Segons el historiador K. Pillay, un d\'ells, el rei Madavarajah del Jaffna regne, era un usurpador de la dinastia Raixtrakuta.\n_START_SECTION_\nAdministraci\xc3\xb3\n_START_PARAGRAPH_\nInscriptions i altres r\xc3\xa8cords literaris indiquen que els Raixtrakutes seleccionaven el pr\xc3\xadncep hereu en base heredit\xc3\xa0ria. La corona  no sempre passava al fill gran. Les habilitats van ser considerades m\xc3\xa9s importants que l\'edat i la cronologia de naixement, com va quedar exemplificat per la coronaci\xc3\xb3 de Govinda III que era el tercer fill de rei Dhruva Dharavarsha. La posici\xc3\xb3 m\xc3\xa9s important sota el rei era la de Ministre en Cap (Mahasandhivigrahi)  posici\xc3\xb3 que es marcava r amb cinc ins\xc3\xadgnies adequades amb la seva posici\xc3\xb3 \xc3\xa9s a dir, una bandera, una conxa, una pluma, un paraigua blanc, i un tambor gran i cinc instruments musicals anomenats Panchamahashabdas. Sota ell hi havia el comandant (Dandanayaka), el ministre d\'afers estrangers (Mahakshapataladhikrita) i un primer ministre (Mahamatya o Purnamathya), tots els quals estaven normalment associat amb un dels reis feudataris sota el que havien tingut una posici\xc3\xb3 dins el govern equivalent almenys a un primer ministre. Un Mahasamantha era un feudatari o el oficial de m\xc3\xa9s alt rang del rei. Tots els ministres del gabinet estaven versats en ci\xc3\xa8ncia pol\xc3\xadtica (Rajneeti) i tenien formaci\xc3\xb3 militar. Hi hi havia casos on les dones van supervisar \xc3\xa0rees significatives com quan Revakanimaddi, filla d\'Amoghavarsha I, va administrar el vishaya (districte) d\'Edathore._NEWLINE_El regne estava dividit en Mandala o Raixtres (prov\xc3\xadncies). Una Raixtra era governada per un Raixtrapathi que de vegades era l\'emperador mateix. Sota Amoghavarsha I l\'imperi tenia setze Raixtres. Per sota d\'un Raixtra hi havia el Vishaya (districte) supervisat per un Vishayapathi. Els ministres de confian\xc3\xa7a de vegades governaven m\xc3\xa9s d\'un Raixtra. Per exemple, Bankesha, un comandant d\'Amoghavarsha I va dirigir els de   Banavasi-12000, Belvola-300, Puligere-300, Kunduru-500 i Kundarge-70 (el sufix designa el nombre de pobles en aquell territori). Per sota del Vishaya hi havia el Nadu (comarca) dirigit pel Nadugowda o pel Nadugavunda; de vegades hi hi havia els dos oficials, un assumint la posici\xc3\xb3  per her\xc3\xa8ncia i un altre designat pel govern central. La divisi\xc3\xb3 inferfior era el Grama o  poble administrat per un Gramapathi o Prabhu Gavunda._NEWLINE_L\'ex\xc3\xa8rcit raixtrakuta consistia de grans contingents d\'infanteria, cavallers i elefants. Un ex\xc3\xa8rcit de reserva estava sempre a punt acampat per la guerra a un lloc de concentraci\xc3\xb3 (Sthirabhuta Kataka) a la capital reial de Manyakheta. Els gran ex\xc3\xa8rcits  eren tamb\xc3\xa9 mantinguts pels reis feudataris dels que s\'esperava que contribu\xc3\xafssin a la defensa de l\'imperi en cas de guerra. EDl caps locals i tots els oficials tamb\xc3\xa9 servien com  a comandants i els seus destins eren transferibles si hi havia necessitat._NEWLINE_Els Raixtrakutes van emetre monedes (encunyades en un Akkashale) que s\'anomenen Suvarna, Drammas de plata i or de 65 grans de pes, Kalanju de 48 grans, Gadyanaka de 96 grans, Kasu de 15 grans, Manjati de 2.5 grans i Akkam de 1.25 grans.'